יורגיס באלטרושייטיס

יורגיס באַלטרושײַטיס (ליטוויש: Jurgis Baltrušajtis, רוסיש: Юргис Казимирович Балтрушайтис; 1873 - 1944) איז געווען אַ רוסישער און אַ ליטווישער דיכטער.

לעבנסגעשיכטע

יורגיס באַלטרושײַטיס איז געבוירן געוואָרן אין ליטע אין אַ קריסטלעכער פּויערישער משפּחה אינעם דאָרף פּאַאַנטוואַרדיס (דעמאלט – אין דער קאָוונער גובערניע פון דער רוסלענדישער אימפּעריע, איצט – אינעם יורבורגער ראַיאָן פון דער ליטווישער רעפּובליק). ער האָט זיך געלערנט אין אַ קאָוונער גימנאַזיע און אינעם מאָסקווער אוניווערסיטעט. דערביוטירט אַלס דיכער אויף דער רוסישער שפּראַך אין 1899. אינגיכן איז יורגיס באַלטרושײַטיס איינער פון די פירנדיקע רוסישע דיכטער-סימבאָליסטן. ער האָט אַ סך איבערגעזעצט אין רוסיש דיכטונג פון ענגליש, נאָרוועגיש, דײַטש, אַרמעניש און אַנדערע שפּראַכן. איבערגעזעצט אויך לידער פון העברעיִשע דיכטער, בתוכם חיים נחמן ביאַליק. נאָך דעם, ווי ליטע איז געוואָרן אומאָפּהענגיק איז יורגיס באַלטרושײַטיס געוואָרן דער אַמבאַסאַדאָר פון דער ליטווישער רעפּובליק אין מאָסקווע. אויסנוצנדיק זײַן דיפּלאָמאַטישן סטאַטוס האָט ער געהאָלפן טוער פון דער רוסישער קולטור פאַרלאָזן דעם ראַטנפאַרבאַנד. אין 1927 איז ער צום ערשטן מאָל אַרויסגעטראָטן מיט לידער אויף ליטוויש. אין 1939 איז יורגיס באַלטרושײַטיס אַריבערגעפירט געוואָרן פון מאָסקווע צו דינען אין דער ליטווישער אַמבאַסאַדע אין פראַנקרײַך. געשטאָרבן אין פּאַריז דעם 3טן יאנואר 1944.

יורגיס באַלטרושײַטיסעס לידער זײַנען איבערגעזעצט געוואָרן אין ענגליש, פראַנצויזיש, דײַטש, פּויליש, האָלענדיש, אַרמעניש, בולגאַריש, אונגאַריש, לעטיש און אַנדערע שפּראַכן.

זײַנע ביכער

 1911 Земные ступени. Элегии, песни, поэмы. Москва: Скорпион

 Горная тропа. Вторая книга лирики Москва: Скорпион, 1912

 Лилия и серп. Париж: YMCA Press, 1948

 Дерево в огне: стихи. Вильнюс: Vaga, 1969
 Дерево в огне: стихи. 2-е изд. Вильнюс: Vaga, 1983
 Лилия и серп: стихотворения. Москва: Художественная литература, 1989
 Įkurtuvės. Poema-pasakėčia. Kaunas: Valstybinė l-kla, 1941
 Ašarų vainikas. Kaunas: Valstybinė l-kla, 1942
 Žemės pakopos = Zemnyja Stupeni: elegijos, giesmės, poemos / iš rusų k. vertė J. Valaitis. Tiubingenas: A. Urbonas, J. Kapočius, 1947
 Poezija. Bostonas: Kun. P. M. Juras, 1948
 Žemės laiptai: elegijos, giesmės, poemos; Kalnų takas / vertė Linas Broga. Vilnius: Vaga, 1973
 Lelija ir pjautuvas: poezija. Iš rusų kalbos vertė Linas Broga. Vilnius: Vaga, 1996
 Menka, ką tu vien protu žymi…: poezija. Kaunas: Vada, 2000
 «Apimti žmogų iki dugno»: estetika, literatūros kritika, vertinimai. Vilnius: Aidai, 2001

וועבלינקען

 יורגיס באַלטרושײַטיסעס ווערק (אויף רוסיש) 
 קאַזיס נאָרקעליונאַס "יורגיס באַלטרושײַטיס אַלס רעטער פון רוסישע דיכטער און קינסטלער פון באָלשעוויסטישע רדיפות  (אויף ענגליש)

קאַטעגאָריע:ליטווינער
קאַטעגאָריע:דיכטער